text: Nógv at stríðast fyri hjá FNU
text: #000001
text: Áhugin fyri umhvørvinum er ógvuliga stórur millum føroyingar og er eisini vorðin meira sjónligur.
  Hetta er gleðiligt, og fer vónandi at gera sítt til ítøkilig átøk, so at vit í Føroyum minka um útlátið av veðurlagsgassum, skapa minni rusk, fáa eina fjøltáttaða náttúru og gerast meira sjálvveitandi við vistfrøðiligum rávørum.
text: #000002
text: Í Føroya Náttúru- og Umhvørvisfelag ber til hjá øllum við áhuga fyri umhvørvinum at vera við til at
  broyta samfelagið. Tí vóna vit at síggja nógv nýggj andlit á ársaðalfundinum leygardagin 28/4 kl.
  15 á Føroyamálsdeidini á V. U. Hammerheimbsgøtu 16 í Havn.
text: #000003
text: Seinasta árið hevur FNU arbeitt við ymiskum málum og roynt at ávirka politiskt. Vit hava sett ynski fram um at friða náttúruna á Víkum, sum er eitt tað seinasta stóra náttúruøki í Føroyum. Loyvið til laksaaling á Víkum vísir, hvussu fá atlit verða tikin til náttúru, og hvussu lítið almenningurin verður tikin við í avgerðir, sum hava týdning fyri teirra liviumstøður.
text: #000004
text: FNU hevur eisini talað at plastdálkingini, sum fer fram, nú plastleidningar frá spreingingum skola
  upp á land ymsastaðni í Føroyum. VistGrøði, sum er sprottið úr FNU, er nú ein sjálvstøðugur
  felagsskapur, sum arbeiðir við at minka um plast og pakkitilfar, og bjóðar limum vistfrøðiligar
  matvørur í leysvekt. Fyri at gera plastdálking uppaftur sjónligari eru vit vorðin partur av
  samstarvinum Rudda Føroyar, sum fer at skipa fyri landsfevnandi ruddingardegi 15. september
text: #000005
text: Tá fjórða útbjóðing til oljuleiting varð latin upp, heittu vit saman við øðrum á løgtingið, um at
  sleppa oljudreyminum og lata oljuna liggja, nú tað er greitt fyri tey flestu, at eingin framtíð er í hesi vinnu. Somuleiðis hava vit funnist at íløguni í nýtt tungoljurikið orkuverk á Sundi, sum er í andsøgn við strembanina eftir einum grønum samfelag.
text: #000006
text: Árligi fundurin millum norðurlendsku umhvørvisfelagsskapirnar var hesa ferð hildin í Føroyum, og
  í sambandi við fundin varð skipað fyri almennum fyrilestri og pallborðskjaki um orkuútbygging og
  náttúruvernd. Fyrilestrarhaldari var Andri Snær Magnason, altjóða viðurkendur rithøvundur. Andri
  hevur m.a. skrivað barnabókina Søgan um bláa knøttin, og var tí eisini runt á skúlum. Í sambandi
  við vitjanina í Føroyum var yrkingasavnið Bónusyrkingar útgivið á føroyskum. Ritverkið hjá Andra
  Snær snýr seg í mestan mun um sambandið millum menniskjað og náttúruna.
text: #000008
text: Nógvar avbjóðingar eru fyri framman, og FNU ætlar sær framhaldandi at vera sjónligt í kjakinum
  og ávirka gongdina innan umhvørvispolitikk. Eitt týdningarmikið mál er eitt nú lógin um
  náttúrumargfeldi, sum skjótt verður løgd fyri løgtingið, men eingin ivi er um, at eisini onnur átøk
  skulu gerast. Politiskt skal umhvørvið verða raðfest nógv hægri, soleiðis at heilsuavleiðingar og
  inntriv í náttúruna verða tikin við í allar framtíðar avgerðir.
text: #000009
text: Eg vil fegin frætta nýtt frá FNU:
text: #000010